Malawi vra hulp ná sikloon FreddyStrukture het tydens sikloon Freddy in Blantyre weggespoel (14 Maart 2023) (Foto: Amos Gumulira/AFP) Malawi se president het Woensdag ’n beroep op internasionale steun gedoen om ’n “nasionale tragedie” te pak nadat tropiese sikloon Freddy dié land die afgelope naweek getref het en oorstromings en modderstortings veroorsaak het. Minstens 290 mense is weens die storm in Malawi en Mosambiek dood en honderde beseer, met sowat 225 mense wat in Malawi alleen omgekom het. In Mosambiek het die storm tot 63 sterftes gelei en 49 000 mense dakloos gelaat. Die storm het die naweek vir ’n tweede keer in minder as drie weke na die Afrika-kus teruggekeer en ’n spoor van dood en vernietiging gelaat. Malawi is egter die eerste keer grootliks gespaar. “Die vlak van verwoesting waarmee ons hier te doen het, oortref die hulpbronne wat ons tot ons beskikking het,” het president Lazarus Chakwera gesê toe hy twee weke van nasionale rou afgekondig het. 190 people in Malawi and 28 people in Mozambique have died due to Cyclone Freddy. Many people have been rendered homeless following the natural disaster. 58,946 people have been displaced by the natural disaster in Malawi. 9,900 people have been displaced in Mozambique. pic.twitter.com/jBDPqkHBid — Africa Facts Zone (@AfricaFactsZone) March 14, 2023 Die regering het onderneem om 1,6 miljard kwacha (sowat R1,4 miljard) beskikbaar te stel om die tienduisende Malawiërs by te staan wat deur die storm geraak is. Reddingswerkers het geskarrel om oorlewendes in die suidelike dele van Malawi te bereik, meestal in die omgewing van die kommersiële hoofstad Blantyre. Die sikloon het Woensdag begin stoom verloor nadat hy 8 000 kilometer oor die Indiese Oseaan beweeg het, voordat dit teruggekeer het na die see en toe van rigting verander het om Afrika ’n tweede keer te tref. Pope praying for our country hit by cyclone Freddy. We are in a great crisis as a country. As this evening, 235 deaths, 707 injured & 41 missing, Cyclone Freddy induced flooding, strong winds and mudslides have displaced 19,676 households. Food, blankets, shelter in great need. pic.twitter.com/oQtItHkQ7x — Rev Fr Petros Mwale (@fr_petros) March 15, 2023 Freddy het ’n nie-amptelike rekord as die wêreld se langsdurende tropiese storm opgestel. Chakwera het gesê Freddy is die derde storm wat Malawi in 13 maande getref het en hy sê dit is “’n bewys van die realiteit van klimaatsverandering”. Nadat hy sommige van die geraakte gebiede besoek het, het hy gesê die skade en die lot van die slagoffers is “baie erger as uitgebeeld in die beeldmateriaal wat ŉ mens reeds gesien het”. Die president het ook ’n begrafnisseremonie vir sommige van die slagoffers in die Blantyre-township Chilobwe bygewoon. “Dit is ’n nasionale tragedie,” het Chakwera, geklee in ’n reënjas en rubberstewels, aan rouklaers gesê tydens ’n diens wat by ’n laerskool gehou is waar 21 kiste onder ’n tent gestaan het. In ’n nasionale toespraak het hy gesê die gesig van die kiste wat “langs mekaar lê, verskeie van dieselfde familie, was niks anders nie as hartverskeurend”. Reën woed voort Cyclone Freddy sweeps entire village in Chiradzulu, Malawi. In the video: you can see people carried by strong current. Very dangerous to rescue them. Pray for my carry, we are in a crisis! pic.twitter.com/6XZzTZ9Mwl — Rev Fr Petros Mwale (@fr_petros) March 15, 2023 Weerstoestande sou na verwagting verbeter namate die storm uitgewoed het ná dae van stortreën, maar plaaslike donderstorms sal voortduur, het Malawiese weervoorspellers gesê. Vloedvlakke het in verskeie gebiede hoog gebly, wat noodreddingspogings belemmer het. President Filipe Nyusi van Mosambiek het ’n beroep gedoen op hulp om vernietigde infrastruktuur te herbou. In Malawi het die weermag en die polisie soek-en-reddingsoperasies gelei, wat na verwagting nog minstens twee dae sal voortduur. Baie mense het omgekom in grondverskuiwings wat smal huise wat teen hange gebou is, meegesleur het. “Vier mense van my familie word steeds vermis aangesien hulle onder die modder begrawe is,” het Alabu Wiseman (24) gesê by ’n skool in Blantyre wat as ’n tydelike skuiling dien. Meer as 88 000 mense oor die land heen is dakloos gelaat, met 165 tydelike kampe wat as skuiling beskikbaar gestel is. Sommige mense het gekla dat regeringshulp traag ingekom het. Die verarmde land worstel reeds met die dodelikste cholera-uitbreking in sy geskiedenis, wat sedert verlede jaar meer as 1 600 mense se lewens geëis het. Rekordbreker Believe it or not, these two satellite images of Cyclone Freddy were taken 20 days apart. pic.twitter.com/0A2Q9kjIiF — Nahel Belgherze (@WxNB_) March 11, 2023 Die storm het nie-amptelik die Wêreld Meteorologiese Organisasie (WMO) se maatstaf gebreek as die langsdurende tropiese sikloon op rekord, wat in 1994 deur die orkaan John, wat in 1994 31 dae lank as orkaan gewoed het, opgestel is. Freddy het op 6 Februarie as tropiese storm ontwikkel, wat Madagaskar op 21 Februarie getref het en oor die eiland gespoel het voordat dit Mosambiek op 24 Februarie bereik het. Dit het daarna teruggekeer na die Indiese Oseaan en nuwe krag oor die warm water opgebou, en toe van rigting verander om as ŉ veel kragtiger sikloon terug te keer, met rukwinde van tot 200 kilometer per uur. Siklone wat oor die hele Indiese Oseaan nagespoor word, is skaars, sê meteoroloë, met die laaste een wat in 2000 voorgekom het. Lees die vorige berigte oor sikloon Freddy hier.